Όπως είπαμε και παραπάνω, η πρωτεύουσα μάζα είναι συνδεδεμένη στο στρόφαλο του κινητήρα, συνεπώς συνδυαζόμενες η αδράνεια της πρωτεύουσας μάζας και η αντίστοιχη του στροφάλου δημιουργούν μια συνολική αδράνεια, η οποία όμως λόγω κατασκευής, είναι αισθητά μικρότερη  συγκριτικά με εκείνη του συμβατικού τύπου βολάν.
Στη συνέχεια, το δευτερεύον βολάν συνδέεται με το κιβώτιο στο σύστημα της μετάδοσης. Αλληλοεπιδρώντας με το συμπλέκτη, η διαμορφωμένη ροπή μεταφέρεται μακριά εκτός της κατασκευής από τη δευτερεύουσα μάζα. Ο δίσκος μετά τη σύμπλεξη του συμπλέκτη, πιέζεται από τον εσωτερικό μηχανισμό των ελατηρίων ενάντια στην επιφάνεια τριβής της δευτερεύουσας μάζας. Η μάζα του δευτερεύοντος βολάν αποτελείται κυρίως από το βασικό τμήμα και τα πτερύγια της φλάντζας. Έτσι, η ροπή μεταφέρεται εξαιτίας της τριβής μέσω των πτερυγίων της φλάντζας.
Τί είναι ο δίσκος ελέγχου τριβής;
Σε κάποιους τύπους βολάν διπλής μάζας, στα σύγχρονα πλέον οχήματα, υπάρχει επιπλέον, ένας μηχανισμός που ονομάζεται δίσκος ελέγχου τριβής. Είναι είδος πλάκας εξοπλισμένο με γωνία συναρμογής, κάτι που έχει ως αποτέλεσμα, η επιπλέον τριβή να επεμβαίνει σε μεγαλύτερες γωνίες στροφής, ώστε να παρέχεται επιπλέον απόσβεση κατά τη λειτουργία, όπως για παράδειγμα κατά την εκκίνηση ή την αλλαγή φορτίου.